CELEX: 32010R0732
Language: ro
Date: 2010-08-11 00:00:00
Title: Regulamentul (UE) nr. 732/2010 al Comisiei din 11 august 2010 privind clasificarea anumitor mărfuri în Nomenclatura combinată

14.8.2010   
            
            
               RO
            
            
               Jurnalul Oficial al Uniunii Europene
            
            
               L 214/4
            
         REGULAMENTUL (UE) NR. 732/2010 AL COMISIEI
   din 11 august 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2010.
      
         
            Pentru Comisie, pentru președinte
         
         Štefan FÜLE
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produsul se prezintă sub forma unui disc din oțel, tăiat dintr-o foaie laminată la cald, cu diametrul de aproximativ 187 cm și grosimea de aproximativ 1,5 cm, prevăzut cu o gaură mică ștanțată și o gaură mai mare de formă ovală.
                  După prezentare, urmează a suferi alte prelucrări (frezarea și perforarea de găuri suplimentare, montarea unei rame din oțel, precum și tratarea și acoperirea suprafeței) înainte de utilizare.
                  Se folosește împreună cu un disc similar de grosime de aproximativ 2,5 cm pentru a conecta o lamă la suportul acesteia în nacela unei așa-numite „turbine eoliene” (turbină eoliană cu generator).
                  A se vedea imaginea (1).
               
               
                  7326 90 98
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7326, 7326 90 și 7326 90 98.
                  Clasificarea la poziția 7308 ca parte a unei construcții sau la secțiunea XVI ca parte a unei mașini este exclusă deoarece, așa cum se prezintă, produsul nu poate fi identificat ca fiind „o parte”, dat fiind că face obiectul unor prelucrări ulterioare.
                  Prin urmare, el trebuie clasificat, în conformitate cu materialul din care este constituit, la codul NC 7326 90 98, drept alte articole din oțel.
               
            
         
      
         (1)  Imaginea are un caracter pur informativ.